2024-2025-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

10 класс

Ыйтусем

Олимпиада ирттермелли вăхăт – 150 минут

Кашни ыйтăва тĕрĕс хуравласан чи нумаййи 60 балл пухма пулать

1.Текста вулăр та панă ĕçсене тăвăр.

*«1.Валентин Актаев – хăмлаçăсен бригадирĕ. 2.Унăн ячĕ çĕр-шывĕпех паллă. 3.Актаевсем çемьипех хăйсен юратнă ĕçне тăваççĕ – хăмла пахчинче ĕçлеççĕ. 4.Пурте вĕсем – чапа тухнă ăстасем. 5.Актаева Хĕрлĕ Çăлтăр орденĕ темиçе çултан тин шыраса тупрĕ. 6.Пĕлтĕр ăна Октябрьти Революци орденĕпе наградăларĕç. 7.Нина, ĕлĕкхи пекех, звено пуçлăхĕ. 8.Вĕсен ывăлĕ Аркаш – совхозăн главнăй инженерĕ.»*

Çак йĕркесен авторĕ кам? Хайлав ятне çырăр. (5 балл)

2. 3-мĕш предложенире мĕнле йăнăш пур? Йăнăша тÿрлетсе çырăр. (5 балл)

3. 1-мĕш предложенире аффикспа хушăнса пулнă япала ятне тупăр. (5 балл)

4. Текстран пайăр ятсене çырса илĕр. (5 балл)

5. 1, 4, 8-мĕш предложенисенче чарăну палли мĕншĕн лартнине ăнлантарăр. (5 балл)

6. 4-5-мĕш предложенисенчен хутăш сăмахсене çырса илĕр. (5 балл)

7. Муса Джалиль, Чингиз Айтматов, Константин Иванов, Расул Гамзатов, Ямиль Мустафин хăш халăх çыравçисем шутланаççĕ? Тĕрĕс вырнаçтарса çырăр – пушкăрт, чăваш, тутар, авар, кăркăс. (10 балл)

8. И.Максимов-Кошкинский – Тани Юн, Петĕр Хусанкай – Вера Кузьмина. Çак паллă ятсене мĕн пĕрлештерсе тăрать? Хăвăр мĕн пĕлнине туллин çырса парăр. (10 балл)

9. «Нарспи» сăвви» тесе мĕнле сăвă йĕркисене калаççĕ? (5 балл)

10. И.Я.Яковлев «Чăваш халăхне» халалĕнче «çемье» пирки мĕн каланă? (5 балл)