2024-2025-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

11 класс

Ыйтусем

Олимпиада ирттермелли вăхăт – 150 минут

Кашни ыйтăва тĕрĕс хуравласан чи нумаййи 65 балл пухма пулать

1.Текста вулăр та панă ĕçсене тăвăр.

*«1.Ман анне 83 çул пурăнчĕ. 2.Вăл хăй ĕмĕрĕнче йывăрлăх нумай курчĕ, çапах та мĕн куçне хупичченех çын тивĕçне çÿлте тытрĕ. 3.Вăл яланах таса чунлă хĕр арăм пулнă. 4.Ман пурнăçăмра, чунăмра мĕн лайăххи, ырри пур, уншăн эпĕ аннене тав тума тивĕçлĕ. 5.Анне мана поэзи çулĕ çине тăма пулăшрĕ, çĕрĕ-çĕрĕпе хамăр тăван халăхăмăр сăвви-юррисене каласа паратчĕ».* Çак сăмахсене калаканĕ кам? Çыравçă ăçта çуралса ÿснĕ? (5 балл)

2. ***Ман анне 83 çул пурăнчĕ.*** Хисеп ятне сăмахпа çырăр. (5 балл)

3. 2-мĕш предложенире аффикспа хушăнса пулнă япала ятне тупăр.( 5 балл)

4. ***Таса чунлă, çын тивĕçне çÿлте тыт*** фразеологизмсен пĕлтерĕшĕсене вырăсла куçарăр. ( 6 балл)

5. 4-мĕш предложенири пĕр йышши членсен ушкăнĕсене тупса çырăр. (6 балл)

6. 5-мĕш предложенирен хутăш сăмахсене çырса илĕр. Мĕн вăл сингармонизм? (8 балл)

7. Габдулла Тукай, Чингиз Айтматов, Кайсын Кулиев, Расул Гамзатов, Мустай Карим хăш халăх çыравçисем шутланаççĕ? Тĕрĕс вырнаçтарса çырăр – пушкăрт, балкар, тутар, авар, кăркăс. (10 балл)

8. Илпек Микулайĕн «Хура çăкăр» хайлавĕнчи Шерккей çемйи çинчен хăвăр мĕн пĕлнине çырса парăр. (10 балл)

9. Чăваш çырулăхĕшĕн пĕлтерĕшлĕ «Сăвă çырассипе ударени правилисем» статьяна кам çырнă? (5 балл)

10. Атте-анне пурри – **…**. Виçĕ пăнчă вырăнне мĕнле сăмахсем лартма пулать? (5 балл)