2024-2025-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

5 класс

Ыйтусем

Олимпиада ирттермелли вăхăт – 90 минут

Кашни ыйтăва тĕрĕс хуравласан чи нумаййи 55 балл пухма пулать

1.Текста вулăр та панă ĕçсене тăвăр.

*«1. Манăн атте сехет тÿрлетме ăста. 2.Сехет Хĕветки тесен ăна таçти çын та пĕлет. 3.Ăна кура пĕчĕк чухне манăн та сехет тÿрлетес килетчĕ. 4.Анчах аттесем эпĕ айваннине кура мана сехетсем тÿрлетме мар, вĕсен çумне сĕртĕнме те хушмастчĕç. 5.Эпĕ çапах вĕсем килте çук чух тыткаласа пăхаттăм. 6.Пĕрре çапла атте пĕр сехете илсе салатса тăкрĕ те тÿрлете пуçларĕ. 7.Тÿрлетсен-тÿрлетсен хăй таçта тухса кайрĕ. 8.Анне, кÿрше ларма кайнăччĕ. 9.Пиччесем иккĕшĕ те ирех вăрмана вутта кайсаччĕç. 10.Мана ирĕк пулчĕ: малатук илтĕм те сехет ураписене шакка пуçларăм».* Çак йĕркесене хăш хайлавран илнĕ, унăн авторĕ кам? (5 балл).

2. 8-мĕш предложенире мĕнле йăнăш пур? Йăнăша тÿрлетсе çырăр. (5 балл)

3. ***Хĕветке*** ята вырăсла мĕнле çыраççĕ? (5 балл)

4. 10-мĕш предложенирен пĕр йышши членсене тупса çырăр. (5 балл)

5. 6, 8-мĕш предложенисенчен хутăш сăмахсене çырса илĕр. (5 балл)

6. Ваттисен сăмахĕсене тĕрĕс вĕçлĕр: а.) Нумай пĕтĕ, сахал çитĕ, \_\_\_\_\_\_\_\_\_\_\_\_\_. ă.) Ĕçлесе çисен çăкăр та тутлă, тăрансан \_\_\_\_\_\_\_\_\_\_\_\_\_\_. (6 балл)

7. Юмах тĕсĕсене çырăр. Эсир мĕнле юмахсем пĕлетĕр? (8 балл)

8. К. Ивановăн «Икĕ хĕр» хайлавĕнче ашшĕ хĕрĕсене мĕнле ыйтусем парать? (6 балл)

9. Тĕрĕс вырнаçтарăр:

Трубина Мархви ----- «Чĕп хуралĕнче»

Николай Ишентей ----- «Ăслă ача»

Георгий Орлов ----- «Тимĕр тылă»

Константин Иванов ----- «Чăхпа кушак»

Геннадий Волков ----- «Çерçи» (5 балл)

10. «Пирĕн çемье» темăпа «Хĕвел» кластер тăвăр. (5 балл)