2024-2025-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

9 класс

Ыйтусем

Олимпиада ирттермелли вăхăт – 150 минут

Кашни ыйтăва тĕрĕс хуравласан чи нумаййи 59 балл пухма пулать

1.Текста вулăр та панă ĕçсене тăвăр.

*«1.Çак кун килте праçник пекех пулчĕ. 2.Анне тĕпел кукринче кăштăртатрĕ-кăштăртатрĕ те каçхине, Вера килес умĕн, сĕтел тулли вак кукăль, пÿремеч лартса тултарчĕ. 3.Эпĕ Верăна кунашкал кĕтсе илнине астумастăп. 4.Çук, нихçан та пулман. 5.Акă, аппа таврăнчĕ. 6.Ăна саламлаççĕ. 7.Пурте сĕтел хушшине ларатпăр. 8.Шăкăл-шăкăл сăмах вакланать апат çинĕ май. 9.Халăх ырланă хыпар пирĕн пĕтĕм кил ăш-чиккине çутатса тăрать. 10.Манăн кăмăл ырă та çутă. 11.Тăхта, вĕренсе тухам çеç, аппапа пĕрле тата лайăхрах ĕçлĕпĕр».* Çак йĕркесен авторĕ кам? Хайлав ятне çырăр. (5 балл).

2. 5-мĕш предложенире мĕнле йăнăш пур? Йăнăша тÿрлетсе çырăр. (5 балл)

3. 1-мĕш предложенирен вырăс чĕлхинчен калаçу урлă кĕнĕ сăмаха çырса илĕр. (5 балл)

4. 2 -мĕш предложенири пĕр йышши членсен ушкăнĕсене тупса çырăр. (6 балл)

5. Текстран кăтарту тата сăпат местоименийĕсене çырса илĕр, хăш ушкăна кĕнине палăртăр. (7 балл)

6. Вăрăм хупă сасăллă сăмахсене тупăр та çырса илĕр. Кашни сăмахăн сасă тата сас паллисен шутне çырăр. (7 балл)

7. «Капкăн» журнал хăçан тухма пуçланă? (5 балл)

8. Юхма Мишши. Çыравçă ячĕпе хушамачĕн кашни сас паллипе пуçланакан писатель е поэт ячĕсене тупăр. Пурĕ 9 çыравçă хушамачĕ пулмалла. Сăмахран, Ю – Юркин Иван. (9 балл)

9. «Ашапатман карчăк çитрĕ, çăварĕнче пĕртен-пĕр шăл, хыçалта пĕртен-пĕр çÿç пĕрчи, вăл сиплет, вăл сыватать». Кам вăл Ашапатман карчăк? (5 балл)

10. «Тăван кил – ылтăн сăпка» темăпа ăслав çырăр. (5 балл)